มีผื่นแดงทั้งร่างกายและมีอาการคันบริเวณศรีษะและเท้า เกิดจากโรคอะรัยรึเปล่าอ่าคับหรือว่าเป็นผื่นร้อน
สวัสดีค่ะ อาการมีผื่นแดงทั้งร่างกายและมีอาการคันบริเวณศีรษะและเท้าดังกล่าวมานั้น มีสาเหตุได้หลายอย่าง เช่น เป็นผื่นจากการติดเชื้อไวรัสใดๆในร่างกาย ผื่นจากการอักเสบของหลอดเลือด ผื่นแพ้ยา ผื่นจากการติดเชื้อราหรือเชื้อแบคทีเรีย ผื่นผิวหนังอักเสบจากสาเหตุใดๆที่ลุกลามจนเป็นทั่วตัวโดยถ้าเป็นผื่นแดงทั่วร่างกายเป็นเฉียบพลัน อาจจะนึกถึงผื่นจากการแพ้ยาได้เช่นกัน แนะนำการหยุดการใช้ยาทุกชนิดที่ไม่จำเป็น ถ้าคัน รับประทานยาแก้คันเพื่อบรรเทาอาการ ไม่ไปแกะเกาบริเวณที่เป็น ใช้น้ำเปล่าสะอาดล้างแค่ภายนอกเท่านั้นควรไปพบแพทย์ถ้าผื่นแดงเป็นทั่วตัว แสบร้อน หรือมีผื่นลอกเป็นเนื้อตาย เป็นตุ่มน้ำ มีไข้ร่วมด้วย เพราะอาจบ่งบอกถึงการแพ้ยารุนแรง หรือการติดเชื้อรุนแรงที่ผิวหนัง